

**AJÁNLATTÉTELI FELHÍVÁS**

A Kecskeméti Tankerületi Központ (székhelye: 6000 Kecskemét, Homokszem utca 3-5., képviseli: Pálfi Tamás Ferenc tankerületi igazgató), mint Ajánlatkérő, **„Iskolatej termékek beszerzése a Kecskeméti Tankerületi központ intézményei részére a 2025/2026. tanévre”** tárgyában kéri fel ajánlat megtételére az alábbi feltételek szerint:

**Iktatószám: TK/025/00647-2/2025**

Az ajánlatkérő neve: Kecskeméti Tankerületi Központ

Székhelye: 6000 Kecskemét, Homokszem utca 3-5.

Telefonszám: 76/795-232

Képviselő neve: Pálfi Tamás Ferenc tankerületi igazgató

Kapcsolattartó neve: Ságiné dr. Utassy Judit Erzsébet

Telefonszám: 76/795-212

e-mail cím: **iskolatej.kecskemetitk@kk.gov.hu**

**A beszerzés tárgya:** Az óvoda- és iskolatej program szabályozásáról szóló 19/2021. (V. 5.) AM rendelet (továbbiakban: Rendelet) alapján iskolatej és egyéb termékek beszerzése az *1. számú mellékletben* szereplő intézmények, tagintézmények és telephelyeik részére, az ott feltüntetett várható tanulói létszám alapján és az alábbi - valamennyi köznevelési intézményben kiosztandó - termékek körére vonatkozóan:

|  |  |
| --- | --- |
| **Termék megnevezése** | **Kiszerelés** |
| Teljes/félzsíros tej | 0,25 liter |
| Gyümölcsleves/ízesített joghurt | 230 gramm |

**A szerződés típusa:** Szállítási szerződés

**Pénzügyi ellenszolgáltatás:** A támogatás előfinanszírozott Ajánlattevő által

**A szerződés időtartama:** 2025/2026. tanév

**Tényleges szállítási időszak:** 2025. szeptember 1 - 2026. június 30. napjáig.

**Szerződéskötés tervezett időpontja:** 2025. május 20. napjáig.

Székhely: 6000 Kecskemét, Homokszem u. 3-5.

Telefon: 76/795-232

 E-mail: kecskemet@kk.gov.hu

**Az ajánlat tartalma:** Az ajánlatot formailag és tartalmilag a Rendeletben foglaltakkal összhangban kell elkészíteni. Az eljárás - ajánlatkérés és ajánlattétel - anyanyelve magyar.

**Műszaki leírás, minőségi és teljesítési követelmények:** Az ajánlatkérés a Rendeletben meghatározott eljárás és minőségi előírások szerinti, egy héten legfeljebb 3 tanítási napon, kedvezményezettként és tanítási naponként legfeljebb 0,25 liter tejegyenértékkel megegyező mennyiségű tejtermék biztosítására, kiosztására irányul, melyek szállítását a Kincstár honlapján közleményben közzétett szállítási szerződés mintának megfelelően kell írásba foglalni.

**Részajánlat benyújtására Ajánlatkérő nem biztosít lehetőséget.**

**Az ajánlatoknak legalább az alábbi adatokat, információkat és nyilatkozatokat kell tartalmazniuk:**

1. Az **Ajánlattevő** neve, képviselőjének neve, elérhetőségi (kapcsolattartási) **adatai**.
2. **Az Ajánlattevő nyilatkozata arról, hogy:**
* nyilatkozat vagy referenciaigazolás az ajánlattételi felhívás feladását megelőző egy év során teljesített legjelentősebb, a beszerzés tárgyával azonos szolgáltatásokról,
* nyilatkozat, amelyben büntetőjogi felelőssége tudatában kijelenti, hogy az ajánlatban foglalt adatok és információk hitelesek, és megfelelnek a valóságnak.

**Az ajánlathoz kitöltendő, csatolandó dokumentumok:**

1. Ajánlati nyilatkozat
2. Átláthatósági nyilatkozat
3. Adatkezelési nyilatkozat
4. *2. számú melléklet*: Ajánlattevő nyilatkozata a pontozási, rangsorolási kritériumok tekintetében,
5. Aláírási címpéldány vagy egyéni vállalkozó esetén aláírás minta egyszerű másolatban,
6. Cégkivonat / vállalkozói igazolvány fénymásolata,
7. 30 napnál nem régebbi NAV nullás adóigazolás, vagy igazolás köztartozásmentességről.

**Az ajánlatok bírálati szempontjai:**

A beérkezett pályázatok értékelése a Rendelet 18. § (1) bekezdésében foglalt bruttó vételárak, valamint a Kecskeméti Tankerületi Központ által kialakított szempontrendszer alapján történik. Ha az értékelés alapján egyes ajánlatok között pontegyenlőség van, akkor az Ajánlatkérő a Rendelet 11/A. § (3) bekezdése alapján jár el.

Az Ajánlatkérő az alábbi szempontrendszer alapján bírálja el a benyújtott pályázatokat:

***Földrajzi elhelyezkedés***

Az Ajánlattevő telephelye és az Ajánlatkérő székhelye közötti közúti távolság alapján történik a pontozás. Előnyben részesül az az Ajánlattevő, aki/amely vonatkozásában kisebb a földrajzi távolság az alábbiak szerint:

0-130 km között adható pont: 8 pont

130-200 km között adható pont: 5 pont

200 km-nél nagyobb távolság esetén: 0 pont

***Promóciós intézkedések vállalása***

Az óvoda- és iskolatej programmal kapcsolatos interaktív honlap létrehozása és legalább évente egyszeri frissítése. A honlapon megjelenő tájékoztató anyagok, oktatási segédanyagok tartalmának összhangban kell lenniük az Országos Gyógyszerészeti és Élelmezés-egészségügyi Intézet honlapján közzétett egészséges táplálkozásra vonatkozó ajánlásokkal: 5 pont.

A gyermekek tej- és tejtermékfogyasztásának és egészséges életmódjának ösztönzése érdekében szervezett verseny, pályázat, adott jutalom (kis értékű ajándékok, különösen póló, matrica, kitűző, írószer, órarend, naptár, uzsonnásdoboz, sportszer): 5 pont.

***Óvoda- és iskolatej programban szerzett tapasztalat:***

Az Ajánlattevő óvoda-és iskolatej programban történő, korábbi években megvalósult részvétele, tapasztalata alapján előnyben részesítjük azt az Ajánlattevőt, aki/amely több éve részt vesz a programban. E szerint az alábbi pontokat adjuk:

Ajánlattevő 10 vagy annál több éve vesz részt a programban: 8 pont

Ajánlattevő 5-9 éve vesz részt a programban: 5 pont

Ajánlattevő 1-4 éve vesz részt a programban: 3 pont

Ajánlattevő a programban még nem vett részt: 0 pont

**Kiegészítő tájékoztatás, tisztázó kérdés az** **iskolatej.kecskemetitk@kk.gov.hu** **email címre megküldve kérhető. Tárgy mezőbe kérjük beírni: „TK/025/00647-2/2025. Kiegészítő tájékoztatás kérése”.**

Az ajánlattétel benyújtási határideje: **2025. április 30. (szerda) 9:00 óra**

Az ajánlattétel benyújtásának módja, címe:

* **elektronikus úton: az** **iskolatej.kecskemetitk@kk.gov.hu** **e-mail címre megküldve**

Az e-mail tárgyában kérjük feltüntetni az alábbiakat:

* **„TK/025/00647-2/2025. Ajánlat”**

A Rendelet alapján a határidőn túl beérkezett ajánlatokat az Ajánlatkérő a kiválasztási eljárás során nem veheti figyelembe.

Ajánlatkérő a benyújtási határidő után hiánypótlásra 1 alkalommal biztosít lehetőséget, mely az ajánlati árat nem érintheti.

**Az ajánlat bontásának helye és ideje:** **6000 Kecskemét, Homokszem utca 3-5. 309. iroda**

**2025. április 30. (szerda) 9:00 óra**

Az ajánlatok bontásán az **Ajánlatkérő**, az **Ajánlattevő** illetve az **Ajánlattevő törvényes képviselője**, illetve nem személyesen eljáró Ajánlattevő esetén annak **meghatalmazottja** lehetnek jelen. **Meghatalmazás esetén a bontási eljárásban való részvételhez a képviseleti jogosultságot közokiratba foglalt meghatalmazással igazolni kell**. Az ajánlatok bontásáról jegyzőkönyv készül.

**Az Ajánlatkérő a rangsorolás eredményéről írásban, e-mail-ben értesíti az Ajánlattevőket** **2025. május 10. napjáig.**

**Érvénytelen az Ajánlattevő ajánlata:**

- a Rendelet 11. § (3) bekezdésében foglaltak szerint.

**Az Ajánlatkérő érvénytelennek minősíti továbbá:**

- az ajánlatot, ha az az ajánlati felhívásban meghatározott követelményeknek nem felel meg,

- a határidőt követően beérkezett ajánlatot.

Kecskemét, 2025. április 15.

 ……………………………………….

**Pálfi Tamás Ferenc**

**tankerületi igazgató**

Ajánlatkérő

**AJÁNLATI NYILATKOZAT**

**TK/025/00647-2/2025**

Alulírott …………………………………… mint

|  |  |
| --- | --- |
| Cégnév / név: | …………………………………… |
| Székhelye: | …………………………………… |
| Adóigazgatási azonosító száma / adószáma: | …………………………………… |
| Cégjegyzék szám / Egyéni vállalkozói igazolvány száma: | …………………………………… |
| Számlavezető pénzintézet neve: | …………………………………… |
| Bankszámlaszáma:  | …………………………………… |
| Telefonszám: | …………………………………… |
| Email cím: | …………………………………… |
| Kapcsolattartó: | …………………………………… |

képviselője a Kecskeméti Tankerületi Központ **TK/025/00647-2/2025.** számú ajánlatkérésére

* nyilatkozom, hogy az Ajánlattevő rendelkezik az ajánlatkérésben meghatározott feladatok ellátásához szükséges eszközökkel, személyi és tárgyi feltételekkel,
* nyilatkozom, hogy az Ajánlattevőnek adó-, vagy köztartozása nincs.

Kelt: …………………………………………..

 Ajánlattevő

 Cégszerű aláírás

**ÁTLÁTHATÓSÁGI NYILATKOZAT SZERZŐDÉSKÖTÉSHEZ**

**TK/025/00647-2/2025**

a nemzeti vagyonról szóló 2011. évi CXCVI. törvény 3. § (1) bekezdés 1. b) pontjában meghatározott

**belföldi vagy külföldi jogi személyek vagy jogi személyiséggel nem rendelkező gazdálkodó szervezetek[[1]](#footnote-1) részére**

az államháztartásról szóló 2011. évi CXCV. törvény 41. § (6) bekezdésében

előírt kötelezettség teljesítéséhez

Alulírott,

|  |  |
| --- | --- |
| Név: | ……………………………….…………. |
| Születési neve: | ………………………………………….. |
| Anyja születési neve: | ………………………………………….. |
| Születési helye, ideje: | ………………………………………….. |
|  |  |
| mint a |  |
| Gazdálkodó szervezet neve: | ………………………………………….. |
| Székhelye: | …………………………………………… |
| Adószáma: | ………………………………………….. |
| Cégjegyzék szám / nyilvántartásba vételi szám: | ………………………………………….. |

törvényes képviselője – polgári és büntetőjogi felelősségem teljes körű tudatában – nyilatkozom, hogy az általam képviselt szervezet az államháztartásról szóló 2011. évi CXCV. törvény 41. § (6) bekezdésnek megfelelően a nemzeti vagyonról szóló 2011. évi CXCVI. törvény 3. § (1) bekezdés 1. b) pontja szerint átlátható szervezetnek minősül, az alábbiak szerint.

Az általam képviselt gazdálkodó szervezet olyan[[2]](#footnote-2)

* belföldi jogi személy[[3]](#footnote-3)
* külföldi jogi személy
* belföldi, jogi személyiséggel nem rendelkező gazdálkodó szervezet[[4]](#footnote-4)
* külföldi, jogi személyiséggel nem rendelkező gazdálkodó szervezet

amely megfelel a következő feltételeknek:

1. az általam képviselt szervezet tulajdonosi szerkezete, a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény szerint meghatározott tényleges tulajdonosa megismerhető.
2. adóilletőséggel rendelkezik[[5]](#footnote-5)
* az Európai Unió tagállamában
* az Európai Gazdasági Térségről szóló megállapodásban részes államban
* a Gazdasági Együttműködési és Fejlesztési Szervezet tagállamában
* olyan államban, amellyel Magyarországnak a kettős adóztatás elkerüléséről szóló egyezménye van, és ez az ország: …………………………[ország megnevezése];
1. az általam képviselt szervezet nem minősül a társasági adóról és az osztalékadóról szóló 1996. LXXXI. törvény (Tao.) szerint meghatározott ellenőrzött külföldi társaságnak, valamint külföldi illetőségű szervezet esetén vállalom, hogy a Tao. törvény 4. § 11. h) pontja szerinti adatokat külön nyilatkozatban mellékelem;
2. az általam képviselt gazdálkodó szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet tekintetében a megelőző a), b) és c) pontban rögzített feltételek fennállnak.

Tudomásul veszem, hogy az Nvt. 11. § (12) bekezdése értelmében a nemzeti vagyon hasznosítására vonatkozó szerződést a hasznosításba adó kártalanítás nélkül és azonnali hatállyal felmondhatja, ha a nemzeti vagyon hasznosításában részt vevő bármely – a hasznosítóval közvetlen vagy közvetett módon jogviszonyban álló harmadik fél – szervezet a nemzeti vagyon hasznosítására vonatkozó szerződés megkötését követően beállott körülmény folytán már nem minősül átlátható szervezetnek.

Tudomásul veszem, hogy az Áht. 41. § (6) bekezdése értelmében központi költségvetési kiadási előirányzatok terhére olyan jogi személlyel, jogi személyiséggel nem rendelkező szervezettel nem köthető érvényesen visszterhes szerződés, illetve létrejött ilyen szerződés alapján nem teljesíthető kifizetés, amely szervezet nem minősül átlátható szervezetnek.

Tudomásul veszem, hogy a Kecskeméti Tankerületi Központ az átláthatósági feltétel ellenőrzése céljából, a szerződésből eredő követelések elévüléséig az Áht. 55. § szerint jogosult a jogi személy, jogi személyiséggel nem rendelkező szervezet átláthatóságával összefüggő, az Áht. 55. §-ban meghatározott adatokat kezelni azzal, hogy ahol az Áht. 55. § kedvezményezettről rendelkezik, azon a jogi személyt, jogi személyiséggel nem rendelkező szervezetet kell érteni.

Tudomásul veszem, hogy a valótlan tartalmú nyilatkozat alapján kötött szerződést a Kecskeméti Tankerületi Központ felmondja vagy - ha a szerződés teljesítésére még nem került sor - a szerződéstől eláll.

Kijelentem, hogy amennyiben jelen nyilatkozatban közölt adatok tekintetében bármilyen változás áll be, akkor a módosult adatokkal kiállított átláthatósági nyilatkozatot a változás bekövetkeztétől számított 8 napon belül megküldöm a Kecskeméti Tankerületi Központ részére, vagy amennyiben az általam képviselt szervezet már nem minősül átláthatónak, úgy azt haladéktalanul bejelentem.

Amennyiben az előző pontban foglalt kötelezettségemnek nem teszek eleget és a Kecskeméti Tankerületi Központ tudomására jut, hogy a gazdálkodó szervezet nem átlátható, tudomásul veszem, hogy amennyiben a Kecskeméti Tankerületi Központ írásbeli felszólítására 5 munkanapon belül nem nyilatkozok a gazdálkodó szervezet átláthatóságáról, a Kecskeméti Tankerületi Központ jogosult a szerződéstől egyoldalúan elállni, és részemre kifizetést nem teljesíthet.

Kelt, …………………………………………….

 Ajánlattevő

 Cégszerű aláírás

**TÁJÉKOZTATÁS ÉS NYILATKOZAT SZEMÉLYES ADATOK KEZELÉSÉRŐL**

**TK/025/00647-2/2025**

Az Ajánlatkérő tájékoztatja az Ajánlattevőt arról, hogy a beszerzési eljárás jogszerű lefolytatása, a nyertes Ajánlattevővel kötendő szerződés megkötése, teljesítése, megőrzése és kezelése keretében az ajánlattevők szervezeti képviselőjének, kapcsolattartójának, a teljesítésre kijelölt személynek (a továbbiakban: érintett) nevét, telefonszámát, e-mail címét, képesítéshez és kamarai tagsághoz kötött szolgáltatások esetében képzettségére vonatkozó adatait – mint személyes adatokat – az Ajánlatkérő kezelni fogja. Az Ajánlatkérő – az Európai Parlament és Tanács 2016/679. rendeletében (a továbbiakban: GDPR) meghatározott követelményeknek megfelelően az Ajánlattevőt a következőkről tájékoztatja:

* Az adatkezelés jogalapja a GDPR 6. cikk (1) bekezdés a) és b) pontja, azaz az érintett hozzájárulása, mely a szerződés megkötéséhez és teljesítéséhez szükséges.
* Az érintett neve, munkahelyi telefonszáma és elektronikus levélcíme érintett adatkezeléssel a teljesítésre kijelölt személy esetében továbbá, ha képesítéshez és/vagy kamarai tagsághoz kötött szolgáltatásról van szó képzettségére és/vagy kamarai tagságra vonatkozó adatok is, mely adatok a szerződés módosítása keretében helyesbíthetők. Az adatkezelés céljának megszűnése, a hozzájárulás visszavonása, az érintett tiltakozása esetén jogosult kezelt személyes adatainak törlésére.
* Az adatkezelés formája az Ajánlatkérő irattárában, a nyertes Ajánlattevő esetében az Ajánlatkérő szerződés-nyilvántartásban történő egy eredeti példány formájában, továbbá a számviteli nyilvántartásokban történő megőrzés, melynek kapcsán az érintett jogosult arra, hogy a rá vonatkozó elektronikus formában kezelt adatokat megkapja, illetve másik adatkezelőnek továbbítsa.
* Az érintett személyes adatok adatigénylés és ellenőrzés esetén átadásra kerülhetnek a közhatalmi szervek jogszabályban meghatározott feladatainak teljesítése céljára, mely adatátadás esetében az érintett értesítést kap.
* Az adatkezelés időtartama - saját forrás esetén - az egyedi iratkezelési szabályzatában meghatározott iratmegőrzési idő, melyet a szerződés bármely okból történő megszűnésének időpontjától kell számítani.

Megismerési nyilatkozat:

A személyes adataim Ajánlatkérő általi kezelésére vonatkozó tájékoztatást megismertem, a tájékoztatást megfelelőnek tartom és megértettem. A tájékoztatásban foglaltak ismeretében önkéntesen, egyértelmű és félreérthetetlen beleegyezésemet adom a rám vonatkozó személyes adatok kezeléséhez.

………………., 20… …………. ….

|  |
| --- |
| ………………………………. |
| vezető tisztségviselő |

1. *A polgári perrendtartásról szóló 2016. évi CXXX. törvény (Pp.) 7. § 6. pontja szerint „gazdálkodó szervezet: a gazdasági társaság, az európai részvénytársaság, az egyesülés, az európai gazdasági egyesülés, az európai területi társulás, a szövetkezet, a lakásszövetkezet, az európai szövetkezet, a vízgazdálkodási társulat, az erdőbirtokossági társulat, a külföldi székhelyű vállalat magyarországi fióktelepe, az állami vállalat, az egyéb állami gazdálkodó szerv, az egyes jogi személyek vállalata, a közös vállalat, a végrehajtói iroda, a közjegyzői iroda, az ügyvédi iroda, a szabadalmi ügyvivői iroda, az önkéntes kölcsönös biztosító pénztár, a magánnyugdíjpénztár, az egyéni cég, továbbá az egyéni vállalkozó, emellett gazdálkodó tevékenységével összefüggő polgári jogi kapcsolataiban az állam, a helyi önkormányzat, a költségvetési szerv, jogszabály alapján a költségvetési szervek gazdálkodására vonatkozó szabályokat alkalmazó egyéb jogi személy, a felsőoktatási intézmény, az egyesület, a köztestület, valamint az alapítvány.”* [↑](#footnote-ref-1)
2. *A megfelelő válasz aláhúzandó.*  [↑](#footnote-ref-2)
3. *Jogi személyek: a gazdasági társaság (így a közkereseti társaság, a betéti társaság, a korlátolt felelősségű társaság, a részvénytársaság), az európai részvénytársaság, az egyesülés, az európai gazdasági egyesülés, az európai területi együttműködési csoportosulás, a szövetkezet, a lakásszövetkezet, az európai szövetkezet, a vízgazdálkodási társulat, az erdőbirtokossági társulat, az állami vállalat, az egyéb állami gazdálkodó szerv, az egyes jogi személyek vállalata, a közös vállalat, a végrehajtói iroda, a közjegyzői iroda, az ügyvédi iroda, a szabadalmi ügyvivői iroda, az önkéntes kölcsönös biztosító pénztár, a magánnyugdíjpénztár.* [↑](#footnote-ref-3)
4. *Jelen nyilatkozat értelmében ebbe a körbe az egyéni cég tartozik.* [↑](#footnote-ref-4)
5. *A megfelelő válasz aláhúzandó. A négy válaszlehetőségből kérjük, hogy azt az egyet húzza alá, mely az Ön gazdálkodó szervezetére vonatkozik. Amennyiben a gazdálkodó szervezetük székhelye Magyarországon van, kérjük, hogy az „Európai Unió tagállamában” részt húzza alá.* [↑](#footnote-ref-5)